wannaphong/clean_thaiwikipedia huggingface dataset:
# แมวแดงบอร์เนียว
แมวแดงบอร์เนียว  เป็นแมวป่าถิ่นเดียวที่พบบนเกาะบอร์เนียว ในปี ค.ศ. 2002 สหภาพนานาชาติเพื่อการอนุรักษ์ธรรมชาติและทรัพยากรธรรมชาติได้จัดให้แมวแดงบอร์เนียวเป็นชนิดใกล้สูญพันธุ์เพราะมีแนวโน้มที่ประชากรจะลดลงมากกว่า 20% เมื่อถึงปี ค.ศ. 2020 เนื่องจากการสูญเสียที่อยู่ ในปี ค.ศ. 2007 คาดว่ามีประชากรแมวแดงบอร์เนียวน้อยกว่า 2,500 ตัว

 ลักษณะ 
thumb|left|ภาพวาดของแมวแดงบอร์เนียว
แมวแดงบอร์เนียวมีขนาดใหญ่กว่าเสือไฟ ขนมีสีน้ำตาลแก่ออกสว่าง บริเวณท้องสีน้ำตาลอ่อน ขาและหางสีจางลงออกแดง หางยาว เรียวตรงปลาย มีลายขาวที่ท้องหางโดยจะแผ่กว้างไปทางปลายหาง มีจุดสีดำที่ปลายหาง หูกลมปกคลุมด้วยขนสีน้ำตาลออกดำบริเวณด้านนอก ด้านในขนสีน้ำตาลอ่อน มีเส้นสีน้ำตาลแคบที่ขอบGray, J. E. (1874) Description of a new Species of Cat (Felis badia) from Sarawak. Proceedings of the Scientific meetings of the Zoological Society of London for the year 1874: 322–323

จากการวัดตัวอย่าง 12 ตัวอย่าง ลำตัวจรดหัวยาว 495 ถึง 670 มิลลิเมตร หางยาว 300 ถึง 403 มิลลิเมตรMohd-Azlan, J., Sanderson, J. (2007). "Geographic distribution and conservation status of the bay cat Catopuma badia, a Bornean endemic". Oryx 41: 394–397. เมื่อโตเต็มที่คาดว่ามีน้ำหนักประมาณ 3 ถึง 4 กิโลกรัม แต่มีตัวอย่างที่มีชีวิตอยู่น้อยเกินไปที่จะประมาณการน้ำหนักได้อย่างถูกต้องSunquist, M.E., Leh, C., Hills, D. M., Rajaratnam, R. (1994). "Rediscovery of the Bornean Bay Cat". Oryx 28: 67–70.

หัวกลมสั้น สีน้ำตาลปนเทาเข้ม มีขีดสีเข้มที่มุมตา หลังหัวมีสัญลักษณ์สีเข้มรูปตัวเอ็ม หลังหูสีออกเทาเข้ม ไม่มีจุดขาวเหมือนที่พบในแมวชนิดอื่น ใต้คางมีสีขาวมีขีดสีน้ำตาลอ่อนสองขีดบนแก้ม ด้วยสัดส่วนลำตัวและหางทำให้แมวแดงบอร์เนียวคล้ายกับจากัวรันดี
# อธิการ
อธิการ  มาจากคำในภาษาบาลี "อธิการ" (adhikāra, ออกเสียงว่า "อะธิการะ") แปลว่าเจ้าหน้าที่ การหมายใจ หรือความดีพระอุดรคณาธิการ (ชวินทร์ สระคำ) และจำลอง สารพัดนึก, พจนานุกรม บาลี-ไทย สำหรับนักศึกษา ฉบับปรับปรุงใหม่, พิมพ์ครั้งที่ 3, 2538, หน้า 16 ในภาษาไทยปัจจุบันใช้คำนี้หมายถึงผู้มีอำนาจในด้านการปกครอง พบทั้งในศาสนจักร และการทหาร

 ศาสนจักร 
 พุทธจักร 
ดูบทความหลักที่ พระสังฆาธิการ
อธิการของพระสงฆ์เรียกว่าพระสังฆาธิการ ซึ่งหมายถึงพระภิกษุผู้ดำรงตำแหน่งในการปกครองคณะสงฆ์ไทยตั้งแต่ระดับเจ้าคณะภาคลงมาจนถึงผู้ช่วยเจ้าอาวาส และเรียกเจ้าอาวาสที่ไม่มีสมณศักดิ์ว่าพระอธิการ เรียกเจ้าคณะตำบลหรือพระอุปัชฌาย์ที่ไม่มีสมณศักดิ์ว่าเจ้าอธิการ

 คริสตจักร 
ในคริสตจักร คำว่าอธิการใช้หมายถึงนักบวชที่มีตำแหน่งในการปกครอง ถ้าเป็นสตรีเรียกว่าอธิการิณี อธิการมีหลายประเภท ดังนี้
 อธิการโบสถ์ (parish priest) คือ บาทหลวงที่ได้รับมอบหมายจากมุขนายกประจำมุขมณฑลให้มีหน้าที่ปกครองเขตแพริช มีผู้ช่วยเรียกว่าผู้ช่วยอธิการโบสถ์ (curate) 
 อธิการเซมินารี (rector (of seminary)) คือบาทหลวงที่มีหน้าที่ปกครองเซมินารี
 อธิการบ้านนักบวช (superior of religious house) คือนักบวชคาทอลิก (อาจไม่ใช่บาทหลวงก็ได้) ที่มีหน้าที่ปกครองบ้านนักบวช 
 อธิการเจ้าคณะแขวง (provincial superior) คือนักบวชคาทอลิกที่ปกครองแขวงคณะนักบวช (เป็นหน่วยเขตการปกครองที่ประกอบด้วยบ้านนักบวชหลายบ้านในพื้นที่เดียวกัน)
 อธิการอาราม (abbot) หมายถึงนักพรตที่ปกครองอารามหรือแอบบีย์
 อัคราธิการหรือมหาธิการ (superior general; master superior) หมายถึงนักบวชที่เป็นผู้ปกครองสูงสุดในคณะนักบวชคาทอลิกแต่ละคณะ ในกฎหมายศาสนจักรจึงเรียกว่าอธิการสูงสุดประมวลกฎหมายพระศาสนจักร บรรพ 2  มาตรา 622
 อธิการชั้นผู้ใหญ่ (major moderator) ตามประมวลกฎหมายพระศาสนจักรหมายถึงอธิการสูงสุดและอธิการเจ้าคณะแขวง (รวมถึงผู้ช่วยของตำแหน่งเหล่านี้) ส่วนอธิการอารามถือว่ามีฐานะเทียบเท่าอธิการชั้นผู้ใหญ่ แต่ไม่ได้มีอำนาจเท่าอธิการชั้นผู้ใหญ่เสียทั้งหมด

 การทหาร 
อธิการอาจหมายถึง
 พลาธิการ (quartermaster) คือหน่วยงานทหารและตำรวจที่ควบคุมการจัดที่พัก เครื่องใช้ อาหารราชบัณฑิตยสถาน, หน้า 818
 เสนาธิการ (chief of staff) คือทหารที่ทำหน้าที่หาข่าวสาร ประมาณการ แนะนำ ทำแผนและคำสั่ง ประสานงานระหว่างผู้บังคับบัญชากับหน่วยทหาร แต่ไม่มีอำนาจบัญชาการหน่วยทหารราชบัณฑิตยสถาน, หน้า 1254
# แมวพัลลัส
แมวพัลลัส  เป็นแมวป่าขนาดเล็ก ที่ค้นพบโดย ปีเตอร์ ไซมอน พัลลัส นักธรรมชาติวิทยาชาวเยอรมัน ในค.ศ. 1776 ถือเป็นชนิดเดียวเท่านั้นที่อยู่ในสกุล Otocolobus 

ลักษณะ
thumb|left|ภาพวาดของแมวพัลลัส
แมวพัลลัส มีขนาดพอ ๆ กับแมวบ้าน ลำตัวมีความสูง 46–65 เซนติเมตร  หางยาว 21–31 เซนติเมตร มีน้ำหนักประมาณ 2.5–4.5 กิโลกรัม (5.5–9.9 ปอนด์) มีขนหนาแน่นทำให้มีขนาดใหญ่ ขนมีสีเหลืองสลับกับแถบแนวตั้งสีดำ จัดได้ว่าเป็นแมวสายพันธุ์ธรรมชาติที่มีขนหนาแน่นที่สุด

 การกระจายพันธุ์ 
ในค.ศ. 2002 สหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) ได้จัดให้แมวพัลลัสเป็นชนิดที่เกือบอยู่ในข่ายเสี่ยงต่อการสูญพันธุ์ เพราะการกระจายพันธุ์ในวงกว้าง แต่กระจายพันธุ์ในทุ่งหญ้า, ทุ่งหญ้าสเตปป์และที่ราบมอนตาเน ของเอเชียกลาง รวมถึงยังพบบนพื้นที่สูงจากระดับน้ำทะเลเป็นพัน ๆ เมตร อย่างเทือกเขาหิมาลัยด้วย เป็นชนิดที่ได้รับผลกระทบจากความเสื่อมโทรมของแหล่งที่อยู่อาศัย เพราะเหยื่อน้อยลงและการล่าสัตว์ จาก IUCN 
 
อ้างอิง

แหล่งข้อมูลอื่น
# แมวตีนดำ
แมวตีนดำ  เป็นสัตว์ในตระกูลแมวที่มีขนาดเล็กที่สุดในโลก และเป็นแมวถิ่นเดียวที่พบในเขตแห้งแล้งทางตะวันตกเฉียงใต้ของตอนใต้ทวีปแอฟริกา ได้รับการจัดเป็นชนิดที่เสี่ยงต่อการสูญพันธุ์โดย IUCN เมื่อปี ค.ศ. 2002 Database entry includes justification for why this species is vulnerableSliwa, A. (2004) Home range size and social organization of black-footed cats (Felis nigripes). Mammalian Biology 69 (2): 96-107

ลักษณะ
thumb|left|ภาพถ่ายแมวตีนดำที่ถ่ายใกล้
thumb|left|ขนาดเมื่อเทียบกับมนุษย์
แมวตีนดำเป็นแมวขนาดเล็กมาก ตัวเมียหนัก 0.8—1.6 กิโลกรัม ตัวผู้หนัก 1.6—2.1 กิโลกรัม ความยาวลำตัวประมาณ 50 เซนติเมตร ความสูงที่หัวไหล่เพียง 25 เซนติเมตร 

แมวตีนดำมีขนหนานุ่ม มีสีตั้งแต่สีน้ำตาลอ่อนอมเหลืองจนถึงน้ำตาลแดง มีลายเป็นจุดกลมสีเข้มตามลำตัว บางจุดมีการเชื่อมต่อกันเป็นสายสั้น ๆ หรือเป็นวง หัวโตและกว้างเมื่อเทียบสัดส่วนกับลำตัว ตาโต สีเหลืองอำพันหรือสีน้ำตาลอมเทา คาง หน้าอก ท้อง และขาด้านในมีสีขาว มีเส้นสีเข้มที่แก้มข้างละสองเส้น หูใหญ่มน หลังหูสีน้ำตาลอ่อน ขามีเส้นสีดำพาดตามแนวนอน มีแถบเข้มที่แก้มก้น อุ้งตีนดำและมีขนยาวสีดำปกคลุมอันเป็นที่มาของชื่อ หางค่อนข้างสั้น มีความยาวราวครึ่งหนึ่งของลำตัว มีปล้องสีดำสองหรือสามปล้อง ปลายหางเรียว สีดำแมวตีนดำ  โลกสีเขียว

แมวตีนดำ ได้รับฉายาว่า "เสือจอมปลวก" เนื่องจากอาศัยอยู่ในจอมปลวก แม้จะมีขนาดเล็ก แต่เป็นสัตว์ที่ดุร้ายก้าวร้าวมาก หากต้องต่อสู้เพื่อปกป้องถิ่นที่อยู่เมื่อถูกคุกคาม เป็นสัตว์ที่หากินในเวลากลางคืน โดยสามารถเดินทางได้ไกลถึงวันละ 30 กิโลเมตร และกินอาหารในปริมาณน้ำหนักเท่ากับหนึ่งในห้าของน้ำหนักตัวได้หน้า 114—125, นักล่าลี้ลับแมวป่า โดย คริสทีน เดลามอร์. นิตยสารเนชั่นแนลจีโอกราฟิก ฉบับภาษาไทย  ปีที่ 16 ฉบับที่ 187: กุมภาพันธ์ 2560

การกระจายพันธุ์
แมวตีนดำเป็นสัตว์ถิ่นเดียวที่พบทางตอนใต้ของทวีปแอฟริกา พบในแอฟริกาใต้, นามิเบีย, บอตสวานา, และชายขอบของซิมบับเว และทางตอนใต้ของแองโกลา มักอาศัยอยู่ตามป่าละเมาะทะเลทราย ที่ราบกึ่งทะเลทราย ทุ่งหญ้าสเตปป์ รวมถึงในทะเลทรายคาลาฮารีและทะเลทรายคารู

มีสองชนิดย่อย:Wozencraft, W. Christopher (16 November 2005). "Order Carnivora (pp. 532-628)". In Wilson, Don E., and Reeder, DeeAnn M., eds. Mammal Species of the World: A Taxonomic and Geographic Reference (3rd ed.). Baltimore: Johns Hopkins University Press, 2 vols. (2142 pp.). pp. 536. ISBN 978-0-8018-8221-0. OCLC 62265494
 Felis nigripes nigripes — พบในบอตสวานา, นามิเบีย, และในตอนเหนือของแอฟริกาใต้
 Felis nigripes thomasi — พบในทางตะวันออกเฉียงใต้ของแอฟริกาใต้
# ฮาง ทุน ฮัก
ฮาง ทุน ฮัก (Hang Thun Hak) เป็นนักการเมือง นักเขียนบทละคร และนักวิชาการฝ่ายซ้ายในกัมพูชา เกิดเมื่อ 21 สิงหาคม พ.ศ. 2469 ที่จังหวัดกำปงจามบัญญัติ สาลี. 2551. วรรณกรรมเขมรปัจจุบัน. มหาสารคาม. อภิชาติการพิมพ์. หน้า 76 - 77 ฮักเรียนวิชาโขนละครที่โรงเรียนนาฏกรรมสาราแบรณาที่ปารีส ทำให้เขาเข้าไปเกี่ยวข้องกับกลุ่มนักศึกษาหัวรุนแรงซึ่งต่อมาจะกลายเป็นผู้นำพรรคคอมมิวนิสต์กัมพูชา ฮักกลับมาในกัมพูชาเมื่อ พ.ศ. 2494 และเคยเข้าร่วมกับกลุ่มของเซิง งอกทัญซึ่งเป็นกลุ่มที่ต่อต้านฝรั่งเศสในเขตป่าของจังหวัดเสียมราฐ และกลับเข้าสู่เมืองเมื่อ พ.ศ. 2496 ในช่วงเวลาก่อนที่กัมพูชาจะได้รับเอกราชไม่นาน

ภายใต้ระบอบสังคมของสมเด็จพระนโรดม สีหนุ ฮักสอนที่โรงเรียนการละครแห่งชาติ งานของเขาเน้นที่การพัฒนาละครพูดยุคใหม่ของกัมพูชา เป็นอาจารย์ในวิทยาลัยพระสีสุวัตถิ์ เจ้ากรมละครแห่งชาติและเป็นอธิการบดีมหาวิทยาลัยภูมินทร์วิจิตรศิลปะ ซึ่งเขาเป็นผู้ก่อตั้งเมื่อ พ.ศ. 2508 - 2513Cody, G. and Sprinchorn, E. (eds), The Columbia encyclopedia of modern drama, Volume 1, p.583 ฮักได้แปลบทละครจากยุโรปหลายเรื่องเป็นภาษาเขมรและแต่งขึ้นมาเองหลายเรื่อง ละครของเขาหลายเรื่อง เช่น Thma Raom (ทมอ รำ)  Kanya Chareya (กัญญา จริยา) มุ่งโจมตีการฉ้อราษฎร์บังหลวงของรัฐบาล ฮักมีความสัมพันธ์ที่ใกล้ชิดกับพระนางสีสุวัตถิ์ กุสุมะ พระมารดาของสมเด็จพระนโรดม สีหนุ ซึ่งช่วยปกป้องงานของเขา

รัฐประหาร พ.ศ. 2513 นำโดยนายพลลน นล ทำให้อำนาจของสมเด็จพระนโรดม สีหนุ สิ้นสุดลง และจัดตั้งสาธารณรัฐเขมรขึ้นมาแทน ในครั้งแรก ฮักเข้าไปผู้นำของกรมประชาชน พรรคที่มีแนวคิดทางด้านสังคมนิยมที่เขาเคยเป็นสมาชิกมาก่อน ต่อจากนั้น ฮักเข้าร่วมกับพรรคสาธารณรัฐสังคมนิยมที่นำโดยลน นล ได้เป็นรัฐมนตรีกระทรวงอภิวัฒน์สหคมน์และเป็นนายกรัฐมนตรีระหว่าง 17 ตุลาคม พ.ศ. 2515 – 17 เมษายน พ.ศ. 2516

ในช่วงเวลานั้น สาธารณรัฐเขมรอ่อนแอลงเนื่องจากการทำสงครามกับฝ่ายรัฐบาลราชอาณาจักรสหภาพแห่งชาติกัมพูชาซึ่งเกิดจากความร่วมมือระหว่างเจ้าสีหนุกับพรรคคอมมิวนิสต์กัมพูชา สหรัฐอเมริกายุติการให้ความช่วยเหลือ และการที่สีหนุปฏิเสธที่จะเจรจาด้วย ฮักเป็นตัวกลางในการพยายามติดต่อเพื่อเจาจรากับฝ่ายเขมรแดงผ่านทางฮู ยวนClymer, K. The United States and Cambodia, 1969-2000: a troubled relationship, 2004, p.95  และส่งพระนางสีสุวัตถิ์ กุสุมะ ไปลี้ภัยยังประเทศจีนเมื่อ พ.ศ. 2516 หลังจากลน นล ลี้ภัยออกจากกัมพูชาเมื่อ 1 เมษายน พ.ศ. 2518 ฮักได้รับเลือกให้เป็นตัวแทนของฝ่ายรัฐบาลที่จะเจรจากับเขมรแดง เขาหายสาบสูญไปหลังจากพนมเปญแตกเมื่อ 17 เมษายน เชื่อว่าเขาถูกประหารชีวิตไปพร้อม ๆ กับเจ้าหน้าที่ของฝ่ายสาธารณรัฐเขมรที่ถูกเขมรแดงจับได้ทั้งหมด
# แทกิล ยอดพยัคฆ์นักล่า
เรื่องย่อ 
อีแทกิลชนชั้นสูง ที่แอบหลงรักออนยอน สาวใช้ในบ้าน แต่ต่อมาความสัมพันธ์ของทั้งสองคนถูกจับได้ ออนยอนถูกกล่าวหาว่าล่อลวงแทกิล จึงถูกลงโทษ พี่ชายของนางจึงพาหลบหนี พร้อมฆ่าพ่อแม่และเผาบ้าน ทำให้แทกิล ตัดสินใจมาทำอาชีพนักล่าทาส เพื่อตามหาหญิงสาวที่ตนรัก  10 ปีต่อมา ออนยอน ได้เปลี่ยนชื่อใหม่เป็น เฮวอน แล้วเข้าพิธีแต่งงานกับพ่อบ้านชนชั้นสูงคนหนึ่งตามคำขอของพี่ชาย แต่ในคืนส่งตัวนางได้หนีออกมา และได้ไปพบเจอกับซงแทฮา อดีตแม่ทัพของโชซอนที่ถูกจับไปเป็นทาสจากปัญหาความวุ่นวายในราชวงศ์
ซงแทฮากับเฮวอนต่างกำลังหลบหนี จึงได้พึ่งพาอาศัยกันและกัน และสุดท้ายจึงได้แต่งงานกันที่สุด แทกิล ที่ตามหาคนรักมานับสิบปี กลับมาเจอคนรักในขณะที่แต่งงานกับคนอื่นไปแล้ว ซงแทฮาต้องการที่จะทำตามคำมั่นที่ให้ไว้กับอดีตรัชทายาท ต้องการปกป้องพระนัดดาทายาทคนสุดท้ายของอดีตรัชทายาท ส่วน แทกิล ต้องการจะปกป้องคนรัก ทำให้พวกเขาเข้ามาเกี่ยวข้องกัน และร่วมต่อสู้ด้วยกันจนวาระสุดท้าย  

 รายชื่อนักแสดง 
 จางฮยอก   รับบทเป็น แทกิล
 อี ดาแฮ   รับบทเป็น เฮวอน (ออนยอน)
 โอจีโฮ   รับบทเป็น แทฮา
 ฮันจุงซู   รับบทเป็น เช
 คิมจีซุก   รับบทเป็น วังซอน
 อีจองฮยอก   รับบทเป็น ชอลวุง
 กงฮย็องจิน   รับบทเป็น อ๊บบ๊ก
 อันกิลกัง   รับบทเป็น หูเดียว
 คิมฮาอึน   รับบทเป็น ซอลฮวา
 ยุนจูฮี   รับบทเป็น อึนเจ   
 โจมีรยอง   รับบทเป็น พี่อึนเจ

 รายชื่อเพลงประกอบ 

Chuno (Slave Hunters) Ost.
 01 바꿔 - 글루미 써티스(Gloomy 30’s)
 02 낙인 - 임재범 (Im Jae Boem)
 03 달에 지다 - 베이지(Beige)
 04 민초의 난 - MC Sniper
 05 지독한 사랑 - 웅산 (Ung Sun)
 06 악토(惡土)
 07 Wanted
 08 흑풍취산(黑風吹山)
 09 살아 숨쉬는
 10 비익련리(比翼連里) - 꽃별(Ccotbyel)
 11 잃어버린 낙
 12 천하(天下)에 고함
 13 꽃길 별길
 14 검은 울지 않는다
 15 향(香)
 16 추노
 17 낙인Ⅱ (Bonus Track) - Im Jae Boem

Chuno (Slave Hunters) Ost. Part.2
 01 미아 (JeA Brown Eyed Girls)
# มวยไทยสภามวยโลก
มวยไทยสภามวยโลก  หรือ WBC มวยไทย เป็นคณะกรรมการภายใต้อำนาจของ สภามวยโลก (WBC) ในฐานะองค์กรไม่แสวงหาผลกำไรสำหรับการกำหนด, ควบคุมและดูแลรายการมวยไทยระดับอาชีพ รวมถึงเขตอำนาจเหล่านั้นทั่วโลก องค์กรยังปฏิบัติตามกฎระเบียบมาตรฐานและกติกาสำหรับการแข่งขันมวยไทยทั้งหมด โดยได้รับการอนุมัติตามที่คณะกรรมการกีฬามวย (สำนักงานคณะกรรมการกีฬาอาชีพ) ของการกีฬาแห่งประเทศไทย

WBC มวยไทย มีระเบียบปฏิบัติ รวมถึงกฎระเบียบและข้อบังคับเป็นของตนเอง, โดยมีวัตถุประสงค์เพื่อส่งเสริมกีฬาในฐานะที่เป็นศิลปะการต่อสู้ที่มีชื่อเสียง และส่งเสริมให้เกิดการแข่งขันชิงแชมป์มวยไทยในทุกระดับน้ำหนักด้วยการแข่งขันระดับอาชีพขั้นสูงสุด, มีการส่งเสริมให้กีฬาดังกล่าวได้รับความนิยมมากขึ้น, ทำให้ได้รับการยอมรับในสถานะของระดับอาชีพและพัฒนาสู่การเป็นศิลปะการต่อสู้ชั้นนำของโลกFOUR WBC MUAY THAI TITLES ON THE LINE IN PRIMM, NEVADA ON AUG. 20

 แชมป์ปัจจุบัน 

 แชมป์โลก 
รุ่นน้ำหนักแชมป์วันที่ชนะซูเปอร์เฮฟวีเวท เอ็ดมันด์ เอ็มบูลู-มอนโซ21 มีนาคม ค.ศ. 2009เฮฟวีเวทว่าง–ซูเปอร์ครุยเซอร์เวท สตีฟ แม็คคินนอน20 มิถุนายน ค.ศ. 2008ครุยเซอร์เวท อีวาน สทานิค13 กุมภาพันธ์ ค.ศ. 2008ไลท์เฮฟวีเวท อาร์เทม เลวิน 23 กุมภาพันธ์ ค.ศ. 2011ซูเปอร์มิดเดิลเวท สตีเวน วาเคลิง8 มกราคม ค.ศ. 2011มิดเดิลเวท โจฮัน ลีดง28 พฤศจิกายน ค.ศ. 2010ซูเปอร์เวลเตอร์เวท อาเลจันโดร อาซูมู โอซา13 กุมภาพันธ์ ค.ศ. 2010เวลเตอร์เวท บิ๊กเบน ช.พระราม 64 สิงหาคม ค.ศ. 2008 ซูเปอร์ไลท์เวท ฟาบิโอ ปินก้า28 พฤศจิกายน ค.ศ. 2009ไลท์เวทว่าง–ซูเปอร์เฟเธอร์เวท คมเพชรเล็ก ลูกพระบาท2 มกราคม ค.ศ. 2011เฟเธอร์เวท จอมทอง ชูวัฒนะ31 กรกฎาคม ค.ศ. 2008ซูเปอร์แบนตัมเวทว่าง–แบนตัมเวทว่าง–ซูเปอร์ฟลายเวทว่าง–ฟลายเวทว่าง–ไลท์ฟลายเวทว่าง–มินิมัมเวทว่าง–

 แชมป์นานาชาติ 
รุ่นน้ำหนักแชมป์วันที่ชนะซูเปอร์เฮฟวีเวทว่าง–เฮฟวีเวท ไฟซาล ซาคาเรีย2 มกราคม ค.ศ. 2010ซูเปอร์ครุยเซอร์เวทว่าง–ครุยเซอร์เวทว่าง–ไลท์เฮฟวีเวทว่าง–ซูเปอร์มิดเดิลเวท ยูเซฟ อูอาห์นีนี–มิดเดิลเวทว่าง–ซูเปอร์เวลเตอร์เวท มาลัยเพชร ศศิประภา25 กรกฎาคม ค.ศ. 2009เวลเตอร์เวทว่าง–ซูเปอร์ไลท์เวท เควิน รอส–ไลท์เวทว่าง–ซูเปอร์เฟเธอร์เวทว่าง–เฟเธอร์เวทว่าง–ซูเปอร์แบนตัมเวท คุนิทาระ ฟูจิวาระ5 ธันวาคม ค.ศ. 2009แบนตัมเวทว่าง–ซูเปอร์ฟลายเวทว่าง–ฟลายเวทว่าง–ไลท์ฟลายเวทว่าง–มินิฟลายเวทว่าง–
# คลองลัดบางกรวย
คลองลัดบางกรวย เป็นคลองขุดลัดแม่น้ำเจ้าพระยา (สายเก่า ปัจจุบันคือคลองบางกอกน้อย) เพื่อร่นระยะเวลาในการเดินเรือและเพิ่มความสะดวกต่อการสัญจรทางน้ำ โดยเริ่มขุดจากบริเวณหน้าวัดชลอ อำเภอบางกรวย จังหวัดนนทบุรี มาถึงแม่น้ำเจ้าพระยา (สายเก่า ปัจจุบันคือคลองชักพระ) บริเวณวัดสุวรรณคีรี ปัจจุบันคลองลัดบางกรวยถือเป็นส่วนหนึ่งของคลองบางกอกน้อยโดยมีระยะทางอยู่ในจังหวัดนนทบุรีและกรุงเทพมหานคร 

 ประวัติ 
เนื่องจากแม่น้ำเจ้าพระยาที่ผ่านบริเวณตัวเมืองนนทบุรีเดิมคดเคี้ยวมาก คลองลัดนี้เชื่อมกับคลองบางกอกน้อยและคลองอ้อมซึ่งเป็นแม่น้ำเก่า ขุดในสมัยสมเด็จพระมหาจักรพรรดิ (พ.ศ. 2091 - 2111) เริ่มจากริมวัดชลอไปออกที่วัดสุวรรณคีรี "คลองลัดเกร็ดน้อย ลัดเกร็ดใหญ่” ท้องถิ่นมีชุมชน/พุธที่ 18 กรกฎาคม 2555 โดยนาน้อย อ้อยหนู ต่อมาในรัชสมัยพระเจ้าปราสาททอง โปรดเกล้าฯ ให้ขุดคลองลัดจากวัดท้ายเมืองไปยังวัดเขมาภิรตาราม  ทางเหนือของคลองลัดบางกรวย ซึ่งก็ทำให้แม่น้ำเจ้าพระยาเปลี่ยนทิศทางไปอีกครั้ง และคลองลัดบางกรวยก็แคบลงกลายเป็นคลองตามเดิม

คลองลัดบางกรวยนี้เชื่อมต่อกับคลองมหาสวัสดิ์ที่วัดชัยพฤกษมาลาซึ่งเป็นคลองที่มีบทบาทสำคัญในการผันน้ำไปทางตะวันตกของกรุงเทพฯ ไปสู่แม่น้ำท่าจีน "คลองแสนแสบและคลองมหาสวัสดิ์" จากคมชัดลึก เรื่องชุมชนคนท้องถิ่น วันศุกร์ที่ 18 พฤศจิกายน 2554 ในปัจจุบันถือเป็นส่วนหนึ่งของคลองบางกอกน้อยและเป็นแหล่งท่องเที่ยวทางน้ำ มีวัดวาริมฝั่งน้ำมากมาย เช่น

 วัดชลอ
 วัดเกดประยงค์เล็กตั้งตรงจิตร
 วัดน้อยใน
 วัดพิกุลทอง
 วัดไก่เตี้ย
 วัดสุวรรณคีรี
# แม่น้ำลัดเกร็ด
แม่น้ำลัดเกร็ด"ลัดเกร็ด"  จากอักขรานุกรมภูมิศาสตร์ไทย ฉบับราชบัณฑิตยสถาน."ลัดเกร็ด" เป็นทางน้ำสายหนึ่งในเขตจังหวัดนนทบุรี เกิดจากการขุดคลองลัดแม่น้ำเจ้าพระยาบริเวณบ้านแหลมซึ่งโค้งวกเข้าไปทางบางบัวทองจนถึงท่าอิฐ ขุดในสมัยสมเด็จพระที่นั่งท้ายสระเมื่อ พ.ศ. 2265 ขนาดคลองกว้าง 6 วา ยาว 39 เส้น ลึก 6 ศอก ดังปรากฏในพระราชพงศาวดารกรุงสยามฉบับบริติชมิวเซียมตอนหนึ่งว่า

"...ในปีขาล จัตวาศก ทรงพระกรุณาโปรดให้พระธนบุรีเป็นแม่กอง เกณฑ์พลนิกายคนหัวเมืองปากใต้ให้ได้คน ๑๐,๐๐๐ เศษ ให้ขุดคลองเตร็ดน้อย ลัดคุ้งบางบัวทองนั้นคดอ้อมนัก ขุดลัดตัดให้ตรง พระธนบุรีรับสั่งแล้วถวายบังคมลามา ให้เกณฑ์พลนิกายในบรรดาหัวเมืองปากใต้ได้คน ๑๐,๐๐๐ เศษ ให้ขุดคลองเตร็ดน้อยนั้นลึก ๖ ศอก กว้าง ๓ วา ยาวทางไกลได้ ๒๙ เส้นเศษ ขุดเดือนเศษจึ่งแล้ว..."พระราชพงศาวดารกรุงสยามฉบับบริติชมิวเซียม. อ้างถึงใน คณะกรรมการฝ่ายประมวลเอกสารและจดหมายเหตุ ในคณะกรรมการอำนวยการจัดงานเฉลิมพระเกียรติพระบาทสมเด็จพระเจ้าอยู่หัว. วัฒนธรรม พัฒนาการทางประวัติศาสตร์ เอกลักษณ์และภูมิปัญญา จังหวัดนนทบุรี. กรุงเทพฯ : โรงพิมพ์คุรุสภา, 2543, หน้า 41.

แต่เดิมเรียกว่า คลองลัดเตร็ดน้อย หรือ คลองลัดเกร็ดน้อย ต่อมาจึงกร่อนเหลือเพียง คลองลัดเกร็ด และเมื่อถูกน้ำเซาะตลิ่งจนกว้างขึ้นก็เรียกกันว่า แม่น้ำลัดเกร็ด บริเวณที่กลายเป็นเกาะเรียกว่าเกาะเกร็ด และบริเวณปากคลองลัดนี้จึงเรียกว่าปากเกร็ดประวัติตำบลเกาะเกร็ด
# บิ๊กเบน ช.พระราม 6
บิ๊กเบน ช.พระราม 6 เป็นนักมวยไทยชาวไทยระดับแชมป์泰拳王痛惜上官鹏飞不幸 理想与风险该如何取舍   ฉายาของเขาได้มาจากหอนาฬิกาบิ๊กเบน ซึ่งเป็นนักมวยไทยผู้สามารถเอาชนะ เคนอิจิ โองาตะ ซึ่งเป็นนักมวยชู้ตบ็อกซิ่งชาวญี่ปุ่น ในรายการแข่งขันที่จัดขึ้นในวันที่ 25 กุมภาพันธ์ พ.ศ. 2550 ที่กรุงโตเกียว ประเทศญี่ปุ่น โดยบิ๊กเบนเป็นฝ่ายชนะน็อคด้วยหมัดฮุคขวาในยกที่ 22.25『無双～MU-SO～其の壱』詳報   และเขายังเป็นแชมป์โลก WBC มวยไทย นานาชาติ รุ่นเวลเตอร์เวท โดยเป็นฝ่ายชนะ นพเดช 2 ชูวัฒนะ ในวันที่ 4 สิงหาคม พ.ศ. 2551 ที่เวทีมวยราชดำเนินBig Ben Wins Welterweight Crown  Big ben wins WBC welterweight title at Rajadamnern  ต่อมา ในวันที่ 4 พฤศจิกายน พ.ศ. 2554 บิ๊กเบน ได้ทำการป้องกันแชมป์มวยไทยสภามวยโลกรุ่นเวลเตอร์เวท โดยได้พบกับ ลมอีสาน ส.โชคกิจชัย ในรายการ ศึกชิงแชมป์โลก WBC มวยไทยมวยสากลเฉลิมพระเกียรติ 84 พรรษา ที่อาคารนิมิบุตร สนามกีฬาแห่งชาติ'ฮุย' จัดใหญ่ 9 แชมป์มวยไทย-โลก คู่เอกสุริยันชก ‘โนบูเอะ’สุริยันได้คิวป้องแชมป์ WBC ปะทะยุ่น 4 พ.ย. นี้

นอกจากนี้ เขายังเคยเข้าร่วมแข่งขันโววีนัม ซึ่งเป็นศิลปะการต่อสู้ของเวียดนาม โดยได้รับเหรียญเงินจากการแข่งขันโววีนัมชิงแชมป์โลกNAKSU - LORDS OF THE RING

 ประวัติ 
บิ๊กเบน ช.พระราม 6 มีผลงานการแข่งขันเป็นที่กล่าวขานหลายรายการ ดังเช่น พ.ศ. 2547 เขาได้พบกับ รถถัง ว.ทวีเกียรติ ที่เวทีมวยราชดำเนิน โดยจากการฟันศอกในยกที่สองนี้ ส่งผลให้ทั้งคู่มีเลือดอาบAx Muay Thai / Kickboxing Forum - Ratchadamneon Bloodbath  และในวันที่ 29 มิถุนายน พ.ศ. 2549 เขาได้สู้กับ ฌอง ชาร์ลส์ สกาโบว์สกี ซึ่งเป็นนักมวยไทยชาวฝรั่งเศส โดยบิ๊กเบนเป็นฝ่ายชนะน็อคด้วยศอกในยกแรกAx Muay Thai / Kickboxing Forum - Skarbowsky Vs Bigben  และต่อมา ในปี พ.ศ. 2551 เขาได้เป็นเจ้าของเข็มขัดแชมป์โลก WBC มวยไทย ในรุ่น 147 ปอนด์

นอกจากนี้ บิ๊กเบน ยังมีโอกาสดวลฝีมือกับนักมวยไทยที่มีชื่อเสียงระดับโลกอย่าง นฤพนธ์ แฟร์เท็กซ์อนุวัฒน์ น็อก, โบวี่ พ่าย, ยอดแสนไกล ทิ่มหงาย โดยในวันที่ 16 สิงหาคม พ.ศ. 2549 เขาได้พบกับนฤพนธ์ที่เวทีมวยราชดำเนิน ซึ่งบิ๊กเบนเป็นฝ่ายแพ้Narupon Fairtex Shows True Grit   ทั้งนี้ บิ๊กเบนเคยแพ้ เทพสุทิน พุ่มพันธ์ม่วงอลังการงานสร้าง ThaiFight และ เบอร์หนึ่ง ศักดิ์หอมศีล มาแล้วครั้งหนึ่งformer ratchadamnern champion kru bernung sakhomsin   ในเดือนพฤษภาคม พ.ศ. 2551 บิ๊กเบนได้รับการจัดอันดับ อยู่ที่รองอันดับ 2 ของแชมป์ประเทศไทย โดยสมาคมกีฬามวยอาชีพแห่งประเทศไทย

ในวันที่ 9 มิถุนายน พ.ศ. 2555 เขาได้พบกับคู่ชก ฟาบิโอ ปินก้า ในรายการแข่งขันนัดพิเศษ "ศึกชิงแชมป์โลกมวยไทยสภาโลก" ซึ่งจัดขึ้นที่ อิมแพ็ค อารีน่า เมืองทองธานี โดยฟาบิโอเป็นฝ่ายชนะคะแนนน็อกเอาต์ฉบับมวยสยาม. ปีที่ 24 ฉบับที่ 2017. วันที่ 13-19 มิถุนายน 2555. ISSN 15135438. หน้า 10

 ผลงาน 
 แชมป์โลก WBC มวยไทย นานาชาติ รุ่นเวลเตอร์เวท
 รองอันดับ 2 แชมป์ประเทศไทย ในรุ่นเวลเตอร์เวท ประจำเดือน พฤษภาคม พ.ศ. 2551 
 เหรียญเงิน การแข่งขันโววีนัมชิงแชมป์โลก
 อันดับ 3 รายการคิงออฟเดอะริงWIPU Kings of the ring
# เก้งจีน
เก้งจีน  เป็นเก้งชนิดหนึ่งที่พบในภาคตะวันออกเฉียงใต้ของประเทศจีน (มณฑลกานซูถึงมณฑลยูนนาน) และในไต้หวันWilson, Don E.; Reeder, DeeAnn M., eds (2005). Mammal Species of the World (3rd ed.). Baltimore: Johns Hopkins University Press, 2 vols. (2142 pp.). ISBN 978-0-8018-8221-0. OCLC 62265494 เก้งจีนถูกนำเข้าสู่ประเทศเนเธอร์แลนด์, ตอนใต้ของอังกฤษ,Daily Mail: "Have you seen this dangerous deer?" p 13, retrieved 2010/03/22 ภาคกลางของอังกฤษ, ทางตะวันออกของเวลส์ และสาธารณรัฐไอร์แลนด์ในปี ค.ศ. 2008  เก้งจีนกินไม้ล้มลุก, ดอก, ยอดอ่อนอวบน้ำ, หญ้า และผลไม้เปลือกแข็งเมล็ดเดียว รวมทั้งต้นไม้

 ลักษณะ 
เก้งชนิดนี้เมื่อโตเต็มที่สูงจรดไหล่ 0.5 เมตร ยาว 0.95 เมตร และหนัก 10 ถึง 18 กิโลกรัม มีลายขีดบนหน้า ตัวผู้มีเขา ยาวไม่เกิน 4 นิ้ว สำหรับสู้กับศัตรู หรือกัดด้วยเขี้ยวบนขากรรไกรบนยาว 2 นิ้ว  ชนิดย่อย M. r. micrurus ที่พบที่ไต้หวันจะมีสีเข้มกว่า
# ธรรมสักขี
ธรรมสักขีกีรติ บุญเจือ, แก่นปรัชญายุคกลาง, พิมพ์ครั้งที่ 2, กรุงเทพฯ: จุฬาลงกรณ์มหาวิทยาลัย, 2550, หน้า 463  ในศาสนาคริสต์ใช้หมายถึง ผู้ยืนยันความเชื่อ หรือบาทหลวงผู้อภัยบาป

 ผู้ยืนยันความเชื่อ 
ผู้ยืนยันความเชื่อสมชัย พิทยาพงษ์พร, บาทหลวง, พัฒนาการวิถีชีวิตจิตคริสตชน, นครปฐม: ศูนย์ส่งเสริมและพัฒนางานวิชาการ วิทยาลัยแสงธรรม, 2551, หน้า 29 (confessor of the Faith) หรือวีรสักขี หมายถึง นักบุญที่เคยได้รับการเบียดเบียนเพราะนับถือศาสนาคริสต์แต่ยังไม่ถึงแก่ความตายและยืนยันความศรัทธาของตน คริสตจักรโรมันคาทอลิกจารีตละตินใช้คำนี้เป็นสมญานามของนักบุญและบุญราศีใด ๆ ที่ไม่ใช่มรณสักขี อัครทูต ผู้นิพนธ์พระวรสารสี่ท่าน หรือพรหมจารี เมื่อคริสต์ศาสนากลายเป็นศาสนาที่เป็นที่ยอมรับการเบียดเบียนคริสต์ศาสนิกชนก็ลดลง คำว่าธรรมสักขีจึงเปลี่ยนมามอบให้กับนักบุญที่มีชีวิตบริสุทธิ์ศักดิ์สิทธิ์และถึงแก่มรณกรรมอย่างสงบ เช่น พระเจ้าเอ็ดเวิร์ดธรรมสักขี พระมหากษัตริย์แห่งอังกฤษ

 ผู้อภัยบาป 
ผู้อภัยบาป (confessor of sins) มาจากในช่วงการเบียดเบียนคริสต์ศาสนิกชนในจักรวรรดิโรมัน ชาวคริสต์บางส่วนละทิ้งความเชื่อเพื่อให้ตัวเองมีชีวิตรอด เมื่อการเบียดเบียนสิ้นสุดลงในรัชสมัยจักรพรรดิคอนสแตนตินที่ 1 คนเหล่านั้นอยากจะกลับมาร่วมกับคริสตจักรอีกครั้ง จึงไปหาเหล่าธรรมสักขีแล้วขอให้ตนเองเข้าร่วมศีลมหาสนิทได้ดังเดิม คำว่าธรรมสักขีจึงกลายเป็นบาทหลวงที่มีหน้าที่ฟังการสารภาพบาป ธรรมสักขีประเภทนี้เรียกอีกอย่างว่า “บิดาฝ่ายจิตวิญญาณ”
# โตเกียวเทปส์
โตเกียวเทป  เป็นอัลบั้มบันทึกการแสดงสดอัลบั้มแรกของสกอร์เปียนส์ วงเฮฟวีเมทัลจากเยอรมัน

อัลบั้มนี้เป็นบันทึกการแสดงสดของเพลงในสตูดิโออัลบั้มที่วางจำหน่ายก่อน พ.ศ. 2521 โดยบันทึกเมื่อวันที่ 24 และ 27 เมษายน พ.ศ. 2521 ระหว่างการทัวร์ประเทศญี่ปุ่นของวง โดยบันทึกเสียงที่นากาโนะซันพลาซา ในเขตนากาโนะ กรุงโตเกียว โดยเป็นอัลบั้มสุดท้ายที่บันทึกเสียงกับอูลิ จอน ร็อท (Uli Jon Roth) เนื่องจากอูลิได้ประกาศอำลาวงหลังจากการออกจำหน่ายของอัลบั้มเทคเกนบายฟอร์ซ (Taken By Force) 

นอกจากเพลงที่อยู่ในอัลบั้มนี้แล้ว ยังมีเพลงอีกสามเพลงที่สกอร์เปียนส์ร้องในการแสดงแต่ไม่ได้บันทึกเสียง คือเพลงเฮลแค็ท (Hell-Cat) แคชยัวร์เทรน (Catch Your Train) และคิมิงาโยะ เพลงชาติญี่ปุ่น 

อัลบั้มนี้เดิมออกจำหน่ายในประเทศญี่ปุ่นเท่านั้นในเดือนสิงหาคม พ.ศ. 2521 โดยใช้ภาพปกเป็นแมงป่องสีทองคำขาวไต่อยู่บนดอกกุหลาบ ต่อมาได้ออกจำหน่ายในยุโรปในช่วงปลาย พ.ศ. 2521 และในสหรัฐอเมริกาในปี พ.ศ. 2522 และใช้ภาพปกเป็นภาพระหว่างการแสดง รวมถึงออกจำหน่ายอัลบั้มโดยไม่ตัดเพลงใด ๆ ออก แต่ใน พ.ศ. 2544 ซึ่งอีเอ็มไอได้ออกจำหน่ายซีดีรีมาสเตอร์ของสกอร์เปียนส์ มีการตัดเพลงโพลาร์ไนท์ (Polar Nights) ออกเพื่อให้อัลบั้มมีความยาวเพียงพอที่จะบรรจุอยู่ในแผ่นซีดีแผ่นเดียว แล้วนำเพลงที่ตัดออกไปรวมไว้กับอัลบั้มเทคเกนบายฟอร์ซแทน

อูลิ จอน ร็อท ให้ความเห็นเกี่ยวกับการบันทึกเสียงอัลบั้มนี้ไว้ดังนี้

ตอนที่เราบันทึกเสียงโตเกียวเทปเป็นช่วงเวลาที่เราถึงจุดสุดยอดที่สุด แม้เราจะเล่นมาด้วยกันก็หลายปีแล้ว โดยเฉพาะตอนที่เราแสดงครั้งแรกที่ไม่ได้มีการบันทึกเสียงไว้ ตอนนั้นเราเล่นที่โตเกียวสามครั้ง ครั้งแรกดีที่สุดเท่าที่เคยเล่นมาเลย ครั้งที่สองก็ดีเหมือนกัน แต่ในอัลบั้มนี้มีแต่ครั้งที่สองและสาม ซึ่งจริง ๆ แล้วผมว่าครั้งแรกดีกว่านี้มาก น่าเสียดายที่ไม่ได้บันทึกเสียงไว้

Track listing

Side one
 "All Night Long" (Uli Jon Roth, Klaus Meine)  – 3:44
 "Pictured Life" (Rudolf Schenker, Klaus Meine, Roth)  – 3:12
 "Backstage Queen" (Rudolf Schenker, Klaus Meine)  – 3:44
 "Polar Nights" (Uli Jon Roth)  – 6:43
 "In Trance" (Rudolf Schenker, Klaus Meine)  – 5:25

Side two
 "We'll Burn the Sky" (Rudolf Schenker, Monika Dannemann)  – 8:07
 "Suspender Love" (Rudolf Schenker/Klaus Meine)  – 3:38
 "In Search of the Peace of Mind" (Rudolf Schenker, Michael Schenker, Klaus Meine, Lothar Heimberg, Wolfgang Dziony)  – 3:02
 "Fly to the Rainbow" (M. Schenker, Uli Jon Roth)  – 9:39

Side three
 "He's a Woman, She's a Man" (Rudolf Schenker, Klaus Meine, Herman Rarebell)  – 5:22
 "Speedy's Coming" (Rudolf Schenker, Klaus Meine)  – 3:40
 "Top of the Bill" (Rudolf Schenker, Klaus Meine)  – 6:45
 "Hound Dog" (Jerry Leiber, Mike Stoller)  – 1:14
 "Long Tall Sally" (Enotris Johnson, Robert "Bumps" Blackwell, Richard Penniman)  – 2:50

Side four
 "Steamrock Fever" (Rudolf Schenker, Klaus Meine)  – 3:41
 "Dark Lady" (Uli Jon Roth)  – 4:18
 "Kōjō no Tsuki" (Rentarō Taki, arr. Francis Buchholz, Klaus Meine, Rarebell, Uli Jon Roth, Rudolf Schenker)  – 3:35
 "Robot Man" (Rudolf Schenker, Klaus Meine)  – 5:47

Credits
 Klaus Meine - Lead Vocals
 Ulrich Roth - Lead Guitar, Backing Vocals, Lead Vocals on "Polar Nights", "Fly To The Rainbow" and "Dark Lady"
 Rudolf Schenker - Rhythm Guitar, Backing Vocals
 Francis Buchholz - Bass, Backing Vocals
 Herman Rarebell - Drums, Percussion, Backing Vocals
 Produced by Dieter Dierks